b'\n_START_ARTICLE_\nClea DuVall\n_START_SECTION_\nPersonlig liv\n_START_PARAGRAPH_\nClea DuValls oppvekst ble preget av foreldrenes skilsmisse. I \xc3\xa5rene p\xc3\xa5 Los Angeles High School of the Arts m\xc3\xa5tte hun jobbe ved siden av skolen for \xc3\xa5 kunne leve ut sitt boh\xc3\xaamliv. Dette f\xc3\xb8rte til at hun gikk glipp av store deler av undervisningen og at forlot skolen med et svakt vitnem\xc3\xa5l. Omtrent samtidig begynte DuVall \xc3\xa5 r\xc3\xb8yke, som en f\xc3\xb8lge av livssituasjonen, og i dag er hun en stor kjeder\xc3\xb8yker. Hun har ikke noe slektskap med skuespilleren Robert DuVall.\n_START_SECTION_\nSkuespilleren\n_START_PARAGRAPH_\nCleas f\xc3\xb8rste roller var hovedsakelig sm\xc3\xa5roller i TV- og lavbudsjettfilmer. Hennes f\xc3\xb8rste store rolle fikk hun i The Faculty av Robert Rodriguez fra (1998) hvor hun spilte gotheren \xc2\xabStokes\xc2\xbb sammen med bl.a. Elijah Wood. Rollen som \xc2\xabStokes\xc2\xbb er typisk for hennes rollefigurer. De er t\xc3\xb8ffe outsidere som b\xc3\xa5de kan virke forstyrrede og p\xc3\xa5 kanten, men som p\xc3\xa5 sin egne bisarre m\xc3\xa5ter er b\xc3\xa5de sjarmerende og \xc2\xabsnille\xc2\xbb. En lignede rolle hadde hun ogs\xc3\xa5 som den lesbiske \xc2\xabGraham\xc2\xbb i But I`m a Cheerleader fra 1999._NEWLINE_I dramaet Girl, Interrupted f\xc3\xb8lger DuVall opp ousiderimaget og forsterker det ytterligere som den psykisk ustabile \xc2\xabGeorgina Tuskin\xc2\xbb. I denne filmen spilte hun sammen med flere kjente skuespillere, som Angelina Jolie, Winona Ryder, Brittany Murphy og Whoopi Goldberg. Etter dette har hun spilt i flere kritikerroste filmer, som 21 Grams og Identity.'